У Првом светском рату, у саставу I српске армије, под командом војводе Петра Бојовића, учествао је у Церској бици, 12. - 24. августа 1914. и борбама за ослобођење Шапца у августу 1914. У саставу III Српске армије, под командом генерала Павла Јуришића Штурма, учествује у Колубарској бици, 16. новембра - 15. децембра 1914. и борбама за ослобођење Обреновца. Почетком 1915. године је у саставу стратешке резерве Врховне команде. У саставу јединица III Српске армије, под командом генерала Павла Јуришића Штурма, повлачи се долином Мораве, преко Косова и Метохије и Албаније у Грчку 1915-1916. У саставу II Српске армије, под командом војводе Степе Степановића, учествује у борбама на Солунском фронту 1916 — 1918. Учесник је битака на Кајмакчалану, Горничеву и Црној реци 1916. У саставу исте армије учествује у пробоју Солунског фронта 15. - 21. септембра 1918. и борбама за ослобођење Србије и формирање Краљевине Срба, Хрвата и Словенаца, од септембра до децембра 1918. године. У току Великог рата два пута је рањаван и два пута је прележао маларију.